אוניברסיטת ג'ורג' וושינגטון

אוניברסיטת ג'ורג' וושינגטון (באנגלית: George Washington University; בראשי תיבות: GWU או GW) היא אוניברסיטה פרטית השוכנת באזור ווסט אנד שבוושינגטון די. סי., מחוז קולומביה שבארצות הברית. האוניברסיטה קרויה על שמו של נשיא ארצות הברית הראשון, ג'ורג' וושינגטון, והוקמה ב-9 בפברואר 1821 בשם "The Columbian College in the District of Columbia", אך שמה שונה לשם הנוכחי בשנת 1904. המיקום האורבני של האוניברסיטה במרכז וושינגטון די. סי., הוא אידיאלי לחובבי הפוליטיקה וחיי העיר. הקמפוס משתרע על פני שכונת פוגי בוטם, בסמוך למחלקת המדינה, לבית הלבן, ולמול. סטודנטים לתארים מתקדמים ואחרים נדרשים להתגורר בקמפוס, והחל משנת הלימודים של 2018, הסטודנטים המתחילים נדרשים להתגורר גם הם בקמפוס. נכון לשנת 2016 למדו באוניברסיטה כ-27,000 תלמידים. האוניברסיטה מעניקה תארים אקדמיים, מתואר ראשון עד דוקטורט. ארגון אקדמי בתי ספר לתואר ראשון ותארים מתקדמים הקולג' הקולומביאני לאמנויות ומדעים בית הספר למנהל עסקים בית הספר ליחסים בין-לאומיים ע"ש אליוט בית הספר לבריאות הציבור ע"ש מילקן בית הספר להנדסה ומדעים יישומיים בית הספר לסיעוד בית הספר לתקשורת ולענייני ציבור בית הספר לאמנויות ועיצוב ע"ש קורקורן בתי ספר לתארים מתקדמים בית הספר לניהול פוליטי בית הספר לרפואה ומדעי הבריאות בית הספר למשפטים בית הספר לחינוך והתפתחות אנושית בית הספר למדיניות ציבורית ומנהל ציבורי ע"ש טרכטנברג הקולג' ללימודים מקצועיים (George Washington University College of Professional Studies) בוגרי האוניברסיטה פוליטיקאים, אנשי עסקים ואנשי צבא רבים הם מבוגרי האוניברסיטה, בין השאר ניתן למנות: קולין פאוול - גנרל בצבא ארצות הברית ומזכיר ההגנה של ארצות הברית לי מיונג-באק - נשיא קוריאה הדרומית בין השנים 2008–2013 מיכאיל סאקשווילי - נשיא גאורגיה בין השנים 2004–2014 ד"ר מייקל גריפין - מנהל נאס"א ה-11 דוד קליין - נגיד בנק ישראל השביעי כמו כן למדו באוניברסיטה ג'קלין קנדי-אונאסיס, רעייתו של נשיא ארצות הברית ה-35, ג'ון פיצג'רלד קנדי ולורה בוש, רעייתו של נשיא ארצות הברית ה-43, ג'ורג' ווקר בוש. קישורים חיצוניים אתר האינטרנט הרשמי של אוניברסיטת ג'ורג' וושינגטון (באנגלית) אוניברסיטת ג'ורג' וושינגטון, ברשת החברתית פייסבוק אוניברסיטת ג'ורג' וושינגטון, ברשת החברתית X (טוויטר) אוניברסיטת ג'ורג' וושינגטון, ברשת החברתית אינסטגרם אוניברסיטת ג'ורג' וושינגטון, סרטונים בערוץ היוטיוב אוניברסיטת ג'ורג' וושינגטון, באתר אנציקלופדיה בריטניקה (באנגלית) בלוג הסטודנטים הערות שוליים